Ο **Όσκαρ**, σουηδ. Oscar (15 Νοεμβρίου 1859 - 4 Οκτωβρίου 1953) από τον Οίκο των Μπερναντότ ήταν δούκας του Γκότλαντ· μετά τον μοργανατικό γάμο του έγινε πρίγκιπας Μπερναντότ και κόμης του Βίσμποργκ.

Βιογραφία
---------

Ήταν ο δευτερότοκος γιος του Όσκαρ Β΄ της Σουηδίας και της Σοφίας, κόρης του Γουλιέλμου δούκα του Νασσάου. 

Υπηρέτησε στο Νορβηγικό Ναυτικό για 25 έτη και έγινε υποναύαρχος. Επισκέφθηκε τις ΗΠΑ το 1876 και με το πλοίο *Βανάντις* έκανε τον γύρο του κόσμου το 1883-85. Ήταν ενεργός σε κοινωνικές οργανώσεις, ιδιαίτερα θρησκευτικές: έγινε διευθυντής της *Χριστιανικής Ένωσης Νέων (YMCA)* και των *Φίλων της ιεραποστολής στη Λαπωνία*. Ίδρυσε τα Συνέδρια Ευαγγελιστών στην πόλη Σέντερτελιε το 1898 και ήταν ένας εμπνευσμένος ιεραποστολικός λαϊκός ιεροκήρυκας με μεγάλη φήμη.

Το 1885 η Βικτωρία της Βάδης, σύζυγος του μεγαλύτερου αδελφού του Γουσταύου Ε΄ διαδόχου τότε της Σουηδίας, επισκέφθηκε τον Όσκαρ στην Ολλανδία, όπου αυτός θα έκανε ιατρικές εξετάσεις. Τότε ο Όσκαρ γνώρισε την θρησκευόμενη Έμπα Μουνκ, κυρία των τιμών της Βικτώριας και με την Έμπα επισκέφθηκαν το ναό του *Νορβηγού ναύτη* στην Ολλανδία. Ερωτεύτηκαν και ο Όσκαρ είπε στην οικογένειά του, ότι ήθελε να τη νυμφευτεί. Οι γονείς του κατάλαβαν το σκάνδαλο και του έδωσαν δύο έτη να το σκεφθεί· η Έμπα απολύθηκε από την ακολουθία της Βικτωρίας. Το 1887 ο Όσκαρ είπε ότι δεν άλλαξε γνώμη και οι γονείς συγκατένευσαν στον γάμο. Το επόμενο έτος έδωσαν ένα χορό στο ανάκτορο της Στοκχόλμης και λίγο μετά ανακοινώθηκε ο γάμος τους. Προκλήθηκε μεγάλη λύπη στο παλάτι, αλλά ο κόσμος τους έβλεπε με συμπάθεια, θεωρώντας την Έμπα ως γέφυρα μεταξύ του λαού και του βασιλιά. Το ζεύγος έφυγε στην Αγγλία, όπου έγινε ο γάμος στο Μπούρνμαουθ. 

Το 1892 ο αδελφός της μητέρας του Αδόλφος μέγας δούκας του Λουξεμβούργου τους έδωσε τον τίτλο του πρίγκιπα Μπερναντότ και του κόμη του Βίσμποργκ· το όνομα προέρχεται από ένα κάστρο στο δουκάτο του Γκότλαντ. Από τότε μετακινήθηκαν στη Στοκχόλμη· είχαν εξοχικές επαύλεις στο Γκότλαντ και στη Σούντερμανια.

Οικογένεια
----------

Νυμφεύτηκε το 1888 την ευγενή Έμπα Μουνκ, κόρη του Καρλ Γιάκομπ Μουνκ. Λόγω του μοργανατικού γάμου αποποιήθηκε της διαδοχής και των τίτλων του. Το ζεύγος είχε τέκνα:

* Μαρία Σοφία Ενριέττα 1889-1974.
* Κάρολος Όσκαρ 1890-1977.
* Έμπα Σοφία 1892-1936, σύζυγος Φλήτγουντ.
* Έλσα Βικτώρια 1893-1996, σύζυγος Σέντεργκρεν.
* Φόλκε 1895-1948, κόμης του Βίσμποργκ.

Παραπομπές
----------

1. 1 2 3 4 5 6 7  18706. Ανακτήθηκε στις 13  Δεκεμβρίου 2016.
2. ↑  «Oscar C A Bernadotte». (σουηδικά) *Dictionary of Swedish National Biography*. 18706.
3. 1 2  Darryl Roger Lundy: (Αγγλικά) *The Peerage*. p10341.htm#i103409. Ανακτήθηκε στις 9  Οκτωβρίου 2017.
4. ↑  «Bernadotte af Wisborg, CARL OSCAR». Svenskagravar.se. Ανακτήθηκε στις 27  Μαρτίου 2017.
5. ↑  444267?pid=1. Ανακτήθηκε στις 24  Μαΐου 2023.
6. ↑  p10341.htm#i103409. Ανακτήθηκε στις 7  Αυγούστου 2020.
7. 1 2  Darryl Roger Lundy: (Αγγλικά) *The Peerage*.
8. ↑  Ανακτήθηκε στις 25  Μαρτίου 2021.
9. ↑  Ανακτήθηκε στις 9  Δεκεμβρίου 2021.
10. ↑  Ανακτήθηκε στις 24  Ιανουαρίου 2022.

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 66442506
* ISNI: 0000 0000 6708 1096
* GND: 1050421175
* SELIBR: 220716
* BIBSYS: 2001740
* MusicBrainz: 768ed881-5c70-4782-a959-fbabb572cb68
* KulturNav: id

 |

 |